CELEX: 62020TN0692
Language: lt
Date: 2020-11-18 00:00:00
Title: Byla T-692/20: 2020 m. lapkričio 18 d. pareikštas ieškinys byloje Iliad Italia / Komisija

2021 1 18   
            
            
               LT
            
            
               Europos Sąjungos oficialusis leidinys
            
            
               C 19/70
            
         
      2020 m. lapkričio 18 d. pareikštas ieškinys byloje Iliad Italia / Komisija
      
      (Byla T-692/20)
      (2021/C 19/76)
      Proceso kalba: anglų
      
         Šalys
      
      
         Ieškovė: Iliad Italia SpA (Milanas, Italija), atstovaujama advokatų D. Fosselard ir D. Waelbroeck
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2020 m. kovo 6 d. Komisijos sprendimą C(2020) 1573 final neprieštarauti praneštam sandoriui byloje M.9674-Vodafone Italia / TIM / INWIT JV, iš dalies pakeistam įsipareigojimais, ir pripažinti jį suderinamu su vidaus rinka bei EEE susitarimo veikimu;
               
            
                  —
               
               
                  priteisti iš Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi keturiais pagrindais.
      
                  1.
               
               
                  Pirmasis ieškinio pagrindas grindžiamas tuo, kad įsipareigojimuose nėra minimalaus pajėgumų lygio (reikalaujamo tam, kad būtų įvykdyta pareiga suteikti pakankamai laisvos vietos) aiškaus apibrėžimo ar skaitinės išraiškos, o tai yra įsipareigojimų veiksmingumo esmė.
               
            
                  2.
               
               
                  Antrasis ieškinio pagrindas grindžiamas tuo, kad įsipareigojimuose aiškiai nereikalaujama, jog nuo jų taikymo pradžios naujas operatorius turėtų teisę gauti prieglobos paslaugas, apimančias 700 MHz dažnių juostą, o tai yra būtina tam, kad efektyviai veiktų konkurencijai atvertas judriojo ryšio tinklas.
               
            
                  3.
               
               
                  Trečiasis ieškinio pagrindas grindžiamas tuo, kad įsipareigojimuose šalims aiškiai nedraudžiama savo pareigą dėl prieigos naujiems operatoriams suteikimo vykdyti parenkant netinkamas vietas, be to, šie įsipareigojimai nesuteikia apsaugos nuo šalių šališkumo parenkant vietas, kuriose suteikiama prieiga.
               
            
                  4.
               
               
                  Ketvirtasis ieškinio pagrindas grindžiamas tuo, kad įsipareigojimuose numatyta nepakankama ir neaiški procedūra dėl prieigos prie atitinkamų vietų suteikimo, dėl to naujiems operatoriams neįmanoma efektyviai naudotis pagal įsipareigojimus pasiūlytomis vietomis.